
Az én autóm levegővel megy, és a tiéd?

Kulcsszavak: léghajtás; autók; alternatív; marketingkutatás
A dolgozat első része bemutatja a léghajtású autók műszaki felépítését, mely megírásának alapját Várnai Emese TDK dolgozata, illetve Dr. Szakács Tamás és versenyzői csapatának elmondásai adják. A második rész magában foglalja egyrészt azon folyamatok részletezését, melyek elengedhetetlenek egy termék sikeres piacra vezetéséhez, másrészt saját kutatási eredményeink elemzését és az ebből levont következtetéseinket.
A TDK dolgozat célja felmérni a vásárlók miként is tekintenek az alternatív energiaforrásokkal meghajtott autókra, az alternatív technológiák hatására miként változnak preferenciáik, illetve milyen folyamatok szükségesek ahhoz, hogy e technológiát a lehető legkevesebb kockázattal lehessen bevezetni a piacra. A dolgozattal szemben felállított hipotéziseink:
1, A léghajtású autók technológiája a városi közlekedésben állná meg leginkább a helyét;
2, Ezen technológia képes felvenni a versenyt a már ismert hybridekkel és a teljesen elektromos meghajtású autókkal;
3, A tömegközlekedésben és a szállítmányozásban szívesen fogadnák a léghajtású technológiát.
Ezen hipotéziseket kvalitatív és kvantitatív kutatásokkal próbáljuk alátámasztani. Két fókuszcsoportos elemzést végeztünk, amelyek kiértékelésével véglegesíteni tudtuk hipotéziseinket és online kitölthető kérdőívünket.



